Gesondheidshoof word vervolg oor ambulanse | Maroela Media
ŉ Saak is aanhangig gemaak teen die hoof van die departement van gesondheid in Noordwes, dr. Thabo Lekalakala.
“Ek het die saak teen die hoof van die departement aanhangig gemaak, nie teen die premier [Supra Mahumapelo] nie,” het Motlalepula Rosho, lid van die wetgewer se portefeuljekomitee oor gesondheid en maatskaplike ontwikkeling, aan die African News Agency gesê. “Dit is ŉ saak van bedrog en korrupsie wat met Buthelezi-ambulanse verband hou. Dit is volgens ŉ resolusie deur die komitee dat ŉ saak aanhangig gemaak moet word. Dit is ŉ afsonderlike saak. Dit hou nie verband met Mediosa nie,” het sy gesê.
Dit volg nadat die departement glo voorwaardelike ARV-toelaes gebruik het om ambulanse van Buthelezi, ŉ privaat maatskappy, aan te skaf.
Die direktoraat vir prioriteitsmisdaadondersoeke (die Valke) het bevestig dat hy ŉ saak van bedrog en korrupsie ondersoek.
Kapt. Tlangelani Rikhotso, woordvoerder vir die polisie, het gesê die Valke het Vrydag die saak ontvang. “Ons gaan die inhoud na. Ek kan bevestig dis ŉ saak oor bedrog en korrupsie. Die betrokke partye kan nie in hierdie stadium bekend gemaak word nie,” het sy gesê.
Lekalakala is ook betrokke in ŉ ander strafregtelike saak wat met Mediosa verband hou, nadat dit aan die lig gekom het dat Mediosa na bewering ŉ betaling van R30 miljoen van die provinsie se departement van gesondheid ontvang het vir ŉ driejaarkontrak, sonder ŉ tender.
Die Valke het Donderdag ŉ klopjag uitgevoer op Mahumapelo se kantoor en beslag gelê op verskeie dokumente wat verband hou met beweerde wanadministrasie, bedrog en korrupsie ter waarde van ongeveer R160 miljoen.
GES · 10 maande gelede
Soos die Skrif sê alles wat in die donker gekonkel is sal in die lig openbaar word. Die gierigheid maak dat mense nie meer normaal kan dink nie.
Zumapelle moet plek maak vir ‘n ander ou se pelle.
Van Staatspresident, byna sy ganse parlement en tot doer onder. Dan jag dieselfde Staat die Guptas?? Lag of huil?
Die spesifieke ambulaansdiens was ook onlangs in die nuus omdat ‘n pasiënt in die ambulans vir ± 90 minute gelaat is. Dit was nadat die ambulans in ‘n ongeluk was en hulle gewyer het dat ER24 die pasiënt na die hospitaal vervoer. Hulle moes wag vir ‘n Buthelezi ambulans.
Ag kom ons raai, daar gaan ‘n ondersoek geloods word en daarna gaan alles stilword. NIks gaan gebeur met hierdie man nie.
Die naam van die ambulans-diens se dit alles!!!
Hansie · 10 maande gelede
Maar Geluk Lekaleka, het maar net die soustrein gery !
Lekker TAXI’S gekoop. Wonder hoeveel geld het hulle daarmee gemaak? Elke hond kry sy dag maar ‘n brak kry ‘n LAAAAAAAAAAAANG naweek!
Die saak is teen die hoof van gesondheid ingedien en nie teen die premier nie maar tydens ‘n klopjag word dokumente in die premier se kantoor gevind wat verband hou met wanadministrasie,korrupsie en bedrog.Het hy regtig dan niks geweet nie of het hy gedeel.Hoe is die kontrak toegeken sonder die normale tenderproses.
En waar kom die wonderlike minister van gesondheid in. Dit alles val mos onder sy dept of was hy gerieflikheidshalwe “onbewus” van die wanadministrasie en stelery.